Төсөл

**МОНГОЛ УЛСЫН ХУУЛЬ**

|  |  |
| --- | --- |
| 2022 оны ... дугаар  сарын ...-ны өдөр | Улаанбаатар хот |

**ЭРҮҮЛ МЭНДИЙН ДААТГАЛЫН ТУХАЙ**

**ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Эрүүл мэндийн даатгалын тухай хуульд доор дурдсан агуулгатай дараах заалт нэмсүгэй:

**1/3 дугаар зүйлийн 3.1.12 дахь заалт:**

“3.1.12.“магадлан итгэмжлэгдсэн спортын клуб” гэж иргэнд эрүүл мэндээ хамгаалах, өвчлөхөөс урьдчилан сэргийлэх, өвчин, эмгэг, гэмтлийн улмаас эрүүл мэндэд үүсэх үр дагаврыг багасгах, арилгахад дэмжих үйлчилгээ үзүүлэх чиг үүрэг бүхий хуулийн этгээдийг.”

**2/9 дүгээр зүйлийн 9.1.14 дэх заалт:**

“9.1.14.энэ хуулийн 3.1.2-т заасан магадлан итгэмжлэгдсэн спортын клубт идэвхтэй дасгал, хөдөлгөөн, спортоор хичээллэх үйлчилгээ.”

**2 дугаар зүйл.**Эрүүл мэндийн даатгалын тухай хуулийн 9 дүгээр зүйлийн 9.4 дэх хэсгийн “оношилгоо, шинжилгээ,” гэсний дараа магадлан итгэмжлэгдсэн спортын клубд идэвхтэй дасгал, хөдөлгөөн, спортоор хичээллэх,” гэж нэмсүгэй.

**3 дугаар зүйл.** Эрүүл мэндийн даатгалын тухай хуулийн 3 дугаар зүйлийн 3.1.8 дахь заалтыг доор дурдсанаар өөрчлөн найруулсугай:

“3.1.8.“даатгалын гэрээ” гэж эрүүл мэндийн даатгалын байгууллага болон энэ хуулийн 3.1.4, 3.1.12-т заасан байгууллагын хооронд байгуулсан гэрээг;”

**4 дүгээр зүйл.**Энэ хуулийг Биеийн тамир, спортын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг